Prèvia #4aCatH: Enfrontaments entre els dos primers de cada grup
Fotos: arxiu Els dos primers de cada grup (Berga i Salou a dalt, Espanyol i Coope B a baix) s'enfronten aquest cap de setmana
20a jornada amb enfrontaments entre els dos primers de cada grup, amb més transcendència el que es juga a Salou, on el Berga podria assolir l'ascens... o veure trencada la seva imbatibilitat.
Salou (2n) - Berga (1r), diumenge 12 h
En situació semblant a la que es viu a 3a en el partit que es juga a la Salle Bonanova o a 2a en el de Guiera, el 2n classificat rep el líder.
Els salouencs venen de perdre el derbi a Cambrils després de 15 jornades sense ser derrotats.
Tots dos equips tenen l’ascens, que assoleixen els dos primers del grup, molt ben encarat. Però si mantenen els dos primers lloc seran els que jugaran el TOP-4 i sempre és interessant quedar primer per evitar l’Espanyol en les semifinals.
Recordem que a la 1a volta a Berga el resultat va ser d’empat a 25.
Si el Berga guanya i durant la jornada es perden Cambrils B o Martorell B l’equip berguedà assoliria ja l’ascens a 3a Catalana.
En efecte Berga arribaria a 38 punts i, si es dona una de les dues situacions anteriors, com a molt dos equips podrien superar el Berga, però tindrien el tercer lloc assegurat. El Berga té el golaverage guanyat a Cambrils B i OAR Gràcia C, però encara ha de jugar a Martorell en la 2a volta.
Sant Andreu (6è) - OAR Gràcia C (5è), diumenge 9:30 h
L'altre gran partit de la jornada entre dos equips que encara aspiren a l'ascens. Els andreuencs estan en ratxa i han sumat cinc victòries consecutives i busquen la sisena davant un equip que fora de casa ha deixar escapar punts inesperats.
Imatge del partit de la temporada passada a Sabadell entre els dos equips (oargracia.cat)
Barberà B (11è) - Santpedor (9è), dissabte 20:45 h
Partit sense massa transcendència on l'equip local, que porta tres derrotes seguides vol trencar la mala ratxa davant on un equip visitant que sembla estar en millor moment ( 3 victòries en els últims quatre partits).
Gavà C (14è) - Martorell B (4t), dissabte 21 h
L'equip visitant no pot fallar, a la pista del cuer, en la seva lluita per assolir la tercera plaça d'ascens directe.
Jov. Ripollet (10è) - Cambrils B (3r), diumenge 13 h
El mateix es pot dir dels cambrilencs, però possiblement ho tinguin més complicat en una pista on hi han caigut Martorell B i OAR Gràcia C.
Imatge del partit en el que Joventut Ripollet va derrotar l'OAR Gràcia C (Foto: oargracia.cat)
Guissona (13è) - Aula B (7è), diumenge 12:30 h
L'equip guissonenc intentarà donar la sorpresa com ja ho va fer davant OAR Gràcia C a qui li va esgarrapar un punt.
Montcada C (8è) - Sant Climent (12è), diumenge 9:30 h
L'equip montcadenc hauria de plasmar la seva superioritat.
Claret (6è) - Banyoles C (3r), diumenge 11:30 h
Interessant partit entre dos equips que opten a l’ascens. Els visitants estan en el tercer lloc, però amenaçats per una sèrie d’equips entre els quals hi ha el claretià, que en aquest partit es juga les seves esperances. Ara mateix la diferència és de 4 punts, si guanya l’equip local se situaria a 2 i té un partit més per disputar.
L’equip barceloní ha de fer valer la seva defensa i porteria davant un equip més fort en atac.
Claret (-1 partit)
Els banyolins junt amb els companys dels sènior A i B
Vic (5è) - Montgrí (4t), dissabte 18 h
Situació semblant a la del partit anterior entre dos equips que llueixen els mateixos colors i que lluiten per l’ascens. El factor pista pot donar ales als osonencs per sumar dos punts importants.
Espanyol SD (1r) - Coope Sant Boi B (2n), diumenge 12:15 h
L’equip blanc-i-blau rep el segon classificat ja amb l’ascens a la butxaca però no creiem que es relaxin, ja que voldran acabar la temporada invictes. I una derrota visitant donarà molta emoció a la lluita pel 2n i 3r lloc d’ascens.
GEiEG B (8è) - Castellbisbal (10è), dissabte 18 h
Els gironins tenen encara alguna esperança d'ascens, però no poden fallar davant un equip que porta tres derrote seguides.
Sant Celoni (12è) - Canovelles B (7è), sense horari publicat
ACLE Guissona 18 : 40	 Joventut Ripollet
Coope Sant Boi B	 - Handbol Banyoles C
CH Canovelles Negre	 - CH Montgrí